《临江仙 云阳道中》
清代·邹祗谟

岸草黏天明还绿，小桃袅袅红浮。一篙春涨上芳洲。

橛头船护鸭，丸髻笛呼牛。

好鸟唤晴云影破，随风似叶孤舟。深闺此际想含愁。

花明残雨砌，人倚夕阳楼。

作者简介：清初江南武进人，字吁士，号程村。顺治十五年进士。与陈维崧、黄永、董以宁号毗陵四子。记忆力特强，古今人爵里姓氏、世次年谱，无不悉记。见魏禧兄弟古文，大为赞赏，逢人辄称道，宁都三魏由此知名。有《远志斋集》。